ঘরে ইনডোর প্ল্যান্ট কিংবা ছোট ছোট ফুলেল গাছ ঘরের শোভা বাড়িয়ে তুলবে কয়েকগুণ। ইনডোর প্ল্যান্ট করার ক্ষেত্রে কিছু বিষয় মাথায় না রাখলেই নয়। প্রথমেই ঘরের আয়তন বুঝে প্ল্যান করুন কীভাবে কোথায় গাছের টব রাখবেন। বড় ফ্ল্যাট হলে আসবাবের পাশে শো-পিসের মতো দাঁড় করিয়ে দিতে পারেন ছোট্ট প্ল্যান্টার। তবে ছোট ফ্ল্যাটে এই অপশন বাদ দিয়ে প্ল্যান্টার ঝোলানোর ব্যবস্থা করে নিতে পারেন। এ জন্য বিভিন্ন ধরনের আকর্ষণীয় টব, প্ল্যান্টার আগে থেকেই ঠিক করে নিন কীভাবে কোথায় কোন ধরনের গাছ রাখবেন। ঘরের কোণটি করে তুলতে পারেন গ্রিন কর্নার। এজন্য বড় এরিকা পামে মেরি পামার বা লতানো অ্যাসপ্যারাগাস রাখতে পারেন। আপনার ঘরের অন্দর ক্ল্যাসিক বা মডার্ন যাই হোক না কেন, গাছের ব্যবহার ভিন্নতা এনে দেবেই। তা ছাড়া চোখের শান্তিতে সবুজের বিকল্প নেই। অন্দরে কাঠের মেঝে, মার্বেল টবের অ্যান্টিক টেবিল। টেরাকোটার হিউজ পটে গাছের উচ্চতা প্রায় সিলিং ছুঁই ছুঁই। ঘরে যদি পিলার থাকে তাকে জড়িয়ে দিন লতাগুল্ম জাতীয় গাছ। লিভিং রুম এবং ডাইনিংয়ের মাঝখানের জায়গাটায় ইনডোর প্ল্যান্ট। বারান্দায় হাসনাহেনা, বেলি কিংবা মাধবী লতা।